Аўтары парадавалі прысутных чытаннем сваіх твораў – гумарэсак, эпіграм, замалёвак, пародый. У зале гучала чыстае, вобразнае беларускае маўленне, кожны радок быў прасякнуты паэтычным талентам і шчодра аздоблены жывым народным гумарам. І, напэўна, думалася прысутным: наколькі ж блізкая культура роднай зямлі і наколькі ўдзячная родная мова яе носьбітам, калі яе выкарыстоўваюць не ў якасці зброі, а дыхаюць ёю, нібы паветрам Бацькаўшчыны.